ஆய்மா

ஆய்மா (Careya arborea) என்பது  லெசிதிடேசி குடும்பத்தைச் சேர்ந்த உள்ள ஒரு மரமாகும். இது இந்தியத் துணைக்கண்டம், ஆப்கானித்தான், இந்தோசீனா ஆகியவற்றை பூர்வீகமாகக் கொண்டது.Kew World Checklist of Selected Plant Families இதன் பொதுவான ஆங்கிலப் பெயர்களாக காட்டு கொய்யா, சிலோன் ஓக், படனா ஓக் (wild guava, Ceylon oak, patana oak) ஆகியவை உள்ளன.  ஆய்மா  வரை வளரக்கூடிய ஒரு இலையுதிர் மரமாகும். குளிர் காலத்தில் இதன் இலைகள் சிவப்பு நிறமாக மாறும். மலர்கள் மஞ்சள் அல்லது வெள்ளை நிறத்தில் இருக்கும். அவை பெரிய பச்சை சதைக்கனியாக மாறும். இந்தியா முழுவதும் காடுகளிலும் புல்வெளிகளிலும் இந்த மரம் வளர்கிறது.

 பொதுவான பெயர்கள் 

 அசாமியம் - கோதஜம்  কুম கும், குமாரி, কুম্ভী கும்பி 
 பர்மியம் - பேன் bwe (ဘန့်ပွေး) 
 கரோ - டிம்பில் போல்
 இந்தி - कुम्भी கும்பி 
 கன்னடம் - அலகவ்வேலே, தாடல், கூலு மரா 
 காசி - கா மாஹிர், சோ குந்தூர் 
 கெமர் - கண்டோல் (កណ្ដោល)
 மலையாளம் - പേഴ്  பேழ், பீலம், பேலா, பேர், ஆலம் 
 மராத்தி - कुम्भा கும்ப 
 ஒரியா - கும்பம் 
 சமஸ்கிருதம் - பத்ரேந்திரனி, गिरिकर्णिका கிரிகர்னிகா, கைதர்யா, காளிந்தி காளிந்தி
 சிங்களம் - கஹட்டா
 தமிழ் - பேழை, ஆய்மா, ஆவிமா, கும்பி, கரெக்கு, புட்ட-தண்ணி-மரம் 
 தெலுங்கு - அரையா, புடதடாடிம்மா, புட்டதனேவாடி, புட்டபுரிஜா 
 தாய் - கிராடோன் (กระโดน)
 வியட்நாமியம் - Vừng (சில சில சமயங்களில் Vừng xoan)

 பயன்கள் 
இந்தியாவில் ஆங்கிலேயர் ஆட்சிக் காலத்தில், இந்த மரத்தின் நார்ச்சத்துள்ள பட்டைகள் தீப்பெட்டிகளுக்கு தீக்குச்சியாக பீச் பட்டைக்கு சிறந்த மாற்றாக பயன்படுத்தபட்டன.Cox, Arthur F., 1895.

ஆய்மா இலைகள் பாரம்பரியமாக மியான்மரில் (பர்மா) சுருட்டுச் சுற்றப் பயன்படுகிறது. மியான்மரின் பியா (முன்பு ப்ரோம்) நகரம் டவ் லாஃபேட் (တောလက်ဖက်; lit. 'rural laphet') அல்லது நிப்பிண்டா லேபெட் (နိဗ္ဗိန္ဒလက်ဖက်) எனப்படும் உள்ளூர் உணவின் சுவைக்காக இதன் இலைகள் அறியப்படுகிறது. இந்த உணவை நொதிக்க வைக்கவும், பாதுகாப்பு நோக்கங்களுக்காகவும் ஆய்மா இலைகளைக் கொண்டு இறுக்கமாக பொட்டலம் கட்டப்படுகிறது.

தாய்லாந்தில் இதன் பூக்களையும், இளம் தளிர்களையும் பச்சைக் காய்கறிக் கீரைக் கலவையாக உண்ணப்படுகின்றன.  பிஞ்சுகள் உண்ணத்தக்கவை, இருப்பினும் விதைகள் சிறிது நச்சுத்தன்மை கொண்டவை.

 காட்சியகம் 

 குறிப்புகள் 

 வெளி இணைப்புகள் 
தமிழ்க் கலைக்களஞ்சியம் தொகுதி ஒன்றில் ஆய்மா என்ற கட்டுரை உள்ளது.

பகுப்பு:ஆப்கானியத் தாவரங்கள்
பகுப்பு:மரங்கள்
பகுப்பு:தமிழ்நாட்டின் தாவரங்கள்